ધ્યાનનું આપણા જીવનમાં ખૂબ મહત્વ રહેલું છે. મનુષ્યની સામાન્ય જીવનચર્યા ધ્યાન દ્વારા નવી દ્રષ્ટી પ્રાપ્ત કરે છે. ધ્યાન કરે એટલે કપાળના ભાગમાં રહેલું આજ્ઞાચક્ર જાગૃત થાય છે અને આ જ આજ્ઞાચક્ર સાથે માણસની બૌદ્ધીકતા જોડાયેલી હોય છે. એટલે સરળ ભાષામાં એમ કહી શકાય કે ધ્યાન કરવાથી મનુષ્યનો બૌદ્ધિક વિકાસ થાય છે અને મનુષ્યની બૌદ્ધીક ક્ષમતામાં અકલ્પનીય વધારો થાય છે. તો માત્ર બૌદ્ધીક ક્ષમતા જ નહી પરંતુ મનુષ્યના વિચારો, આવેગો અને જીવન જીવવાના દ્રષ્ટીકોણમાં મોટો ફેરફાર થાય છે. હવે બૌદ્ધીક ક્ષમતા, વિચારો, અને આવેગો જો યોગ્ય બની જાય અને મનુષ્યમાં પોઝીટીવીટી આવી જાય તો મનુષ્ય સ્વયં ધન્યતા પ્રાપ્ત કરી લે છે અને તે મનુષ્ય જે પણ ક્ષેત્રમાં હોય છે ત્યાં તેના પ્રગતીના દ્વાર ખૂલતા જ રહે છે કારણ કે તેની વિચાર શક્તિ, વિચારવાની રીત, અને કાર્યપદ્ધતી ધ્યાનના કારણે બદલાઈ હોય છે અને સાથે જ તેનામાં ભરપુર પોઝીટીવીટીનું સંચારણ થયું હોય છે.